Նշենք, որ Ավետիս Բերբերյանը Սերժ Սարգսյանի օգնական աշխատել է 2011 թվականից: Ըստ նրա պաշտոնական հայտարարագրի` անցած տարում 50 հազար դոլարով 2 հողամաս է գնել եւ 25 հազար դոլարով Mini Cooper S All4 1.6 մակնիշի մեկ ավտոմեքենա, փոխարենը 86 մլն դրամով վաճառել է բնակարան, 220 մլն դրամով` հասարակական նշանակության մեկ շինություն եւ 2 մլն դրամով ավտոտնակ: Անցած տարեվերջին ունեցած փոխառությունները կազմել են ավելի քան 240 մլն դրամ, իսկ դրամական միջոցները` 420 հազար դոլար: Նախկին նախագահի այլեւս նախկին օգնականը որպես եկամուտ հայտարարագրել է երկու ընկերությունից ստացած 83 մլն դրամի չափով շահաբաժինը, վարձակալության դիմաց ստացած 21 մլն դրամ վճարը: Ի դեպ, անցած տարում նրա ամսական աշխատավարձը կազմել է 646 հազար դրամ: